Απόφαση του Γενικού Δικαστηρίου της 14ης Ιουλίου 2021 – Rochefort κατά Κοινοβουλίου
(Υπόθεση T-170/20)1
(Θεσμικό δίκαιο – Κανονιστική ρύθμιση σχετικά με τα έξοδα και τις αποζημιώσεις των βουλευτών του Κοινοβουλίου – Αποζημίωση βουλευτικής επικουρίας – Ανάκτηση των αχρεωστήτως καταβληθέντων ποσών – Βάρος αποδείξεως – Υποχρέωση αιτιολογήσεως – Δικαιώματα άμυνας – Πλάνη περί το δίκαιο – Εσφαλμένη εκτίμηση – Αναλογικότητα)
Γλώσσα διαδικασίας: η γαλλική
Διάδικοι
Προσφεύγων: Robert Rochefort (Παρίσι, Γαλλία) (εκπρόσωποι: M. Stasi, J.-L. Teheux και J.-M. Rikkers, δικηγόροι)
Καθού: Ευρωπαϊκό Κοινοβούλιο (εκπρόσωποι: N. Görlitz, T. Lazian και M. Ecker)
Αντικείμενο
Προσφυγή δυνάμει του άρθρου 263 ΣΛΕΕ για την ακύρωση της από 17 Δεκεμβρίου 2019 αποφάσεως του Γενικού Γραμματέα του Κοινοβουλίου για την ανάκτηση ποσού 61 423,40 ευρώ από τον προσφεύγοντα, το οποίο του είχε καταβληθεί αχρεωστήτως ως αποζημίωση βουλευτικής επικουρίας, και του από 22 Ιανουαρίου 2020 σχετικού χρεωστικού σημειώματος.
Διατακτικό
Το Γενικό Δικαστήριο αποφασίζει:
Ακυρώνει την απόφαση του Γενικού Γραμματέα του Ευρωπαϊκού Κοινοβουλίου, της 17ης Δεκεμβρίου 2019, για την ανάκτηση ποσού 61 423,40 από τον Robert Rochefort, το οποίο του είχε καταβληθεί αχρεωστήτως ως αποζημίωση βουλευτικής επικουρίας, και το από 22 Ιανουαρίου 2020 σχετικό χρεωστικό σημείωμα, καθόσον αφορούν τα ποσά που καταβλήθηκαν για το χρονικό διάστημα από τον Απρίλιο έως τον Ιούνιο του 2010, για τους μήνες του Φεβρουαρίου, του Ιουνίου και του Ιουλίου του 2011 και, τέλος, για το χρονικό διάστημα από τις 21 Μαΐου έως τις 27 Ιουλίου του 2012.
Η προσφυγή απορρίπτεται κατά τα λοιπά.
Ο R. Rochefort και το Κοινοβούλιο φέρουν έκαστος τα δικαστικά έξοδά του.
____________
1 EE C 191 της 8.6.2020.